ኢትዮጵያ ለግብርና ልማቷ የሚያደርገውን ድጋፍ አጠናክሮ እንደሚቀጥል የአለም አቀፉ የግብርና ልማት ፈንድ አስታወቀ
 – ፕሬዝዳንት ዶክተር ሙላቱ ተሾመ የአለም አቀፉ የግብርና ልማት ፈንድ የልዑካን ቡድንን በጽህፈት ቤታቸው ተቀብለው አነጋገሩ፡፡የልማት ፈንዱ እስካሁን በኢትዮጵያ ለሚካሄዱ የተለያዩ የግብርና ልማት ተግባራት ከ400 ሚሊዮን ዶላር በላይ ድጋፍ አድርጓል፡፡ለኢትዮጵያ ካበደረው ገንዘብ ውስጥም 28 ሚሊዮን ዶላር ያህሉን መሰረዙንም ዶክተር ኬናዩ ንዋንዛ ለፕሬዝዳንት ሙላቱ ተሾመ ገልፀውላቸዋል፡፡በአርብቶ አደሩ አካባቢ ልማት እና በአጠቃላይ በዘርፉ ውጤታማነት እንዲሁም ወደ ኢንዱስትሪ ለሚደረገው ሽግግር ከኢትዮጵያ መንግስት በጋራ ለመስራት ዝግጁ መሆናቸውን ገልፀዋል፡፡ፕሬዝዳንት ዶክተር ሙላቱ ተሾመ በበኩላቸው ልማት ፈንዱ ለሚያደርገው ድጋፍ አመስግነው፣ በቀጣይም ይህ ተጠናክሮ እንዲቀጥል ጠይቀዋል፡፡የመንግስት ትብብር እንደማይለያቸው ነግረዋቸዋል፡፡